el el el el el el el el el el el el el el el el el el el el el el el en el el el fr el el en de pt pt pt en el el el el el el el el el el el el el el el el el el el el el el el en el el el el el el el el el el en el it it el el el el pt el el el de el el el en el it el el el en el en de el el el en el en it el el el en el en el el en el el el en el el el nl el el el fr el el el fr el de el el el el el el el el el el el el el el el el el el el el el el ru el el el el el el el el el el el el el el el el el el el el el el el el el el el el el el el el el el el el el el el
Το Μεγάλο Λεξικό της Ελληνικής Γλώσσας (αγγλικός πρωτότυπος τίτλος: A Greek-English Lexicon ή LSJ ως συντομογραφία, πρώτη ελληνική έκδοση ως Μέγα Λεξικόν τῆς Ἑλληνικῆς Γλώσσης), γνωστό επίσης και ως το λεξικό Λίντελ-Σκοτ , αποτελεί το καθιερωμένο λεξικογραφικό έργο αναφοράς σχετικά με την αρχαία ελληνική γλώσσα (από το 1200 π.Χ. έως το 600 μ.Χ.)[1]. Εκδόθηκε για πρώτη φορά στη Μεγάλη Βρετανία το 1843 και έκτοτε ακολούθησαν πολλές εκδόσεις έως και τα μέσα του 20ού αιώνα έχοντας συνολικά 9 εκδόσεις και 1 συμπλήρωμα, ενώ αποτέλεσε και τη βάση παρόμοιων λεξικών άλλων γλωσσών σε σχέση με τα αρχαία ελληνικά, όπως το ισπανο-ελληνικό Diccionario Griego–Español (DGE).
δεδομένα (π • σ • ε )
Άλλα παρόμοια μεγάλα λεξικά αποτελούν το A Latin Dictionary για τη λατινική γλώσσα, καθώς και τα Bauer lexicon και το Πατριστικό Λεξικό τα οποία βασίζονται στα θεολογικά ελληνικά κείμενα.
Φωτογραφία του Χένρι Λίντελ, 1870
Κατά τις πληροφορίες που παρείχε ο Στιούαρτ Τζόουνς στο εισαγωγικό σημείωμα για την έκδοση του 1925, οι λεπτομέρειες των εκδόσεων είναι όπως παρακάτω:[2]
Κυρίως ομηρικές λέξεις (από το έργο του Φραντς Πάσο) + προσθήκες με λέξεις
από έργα του Ηροδότου και Ιπποκράτη και Αθηναίους συγγραφείς.
Χένρι Λίντελ, Ρόμπερτ Σκοτ
Ενσωμάτωση καταχωρήσεων από το Λεξικό της Ελληνικής γλώσσας (1842) του Γουλιέλμου Πάπε
Χένρι Λίντελ, Ρόμπερτ Σκοτ
Διορθώσεις και διάφορες μικροπροσθήκες
Χένρι Λίντελ, Ρόμπερτ Σκοτ
Πολλές νέες καταχωρήσεις. Ο Πάσο δεν αναφέρεται πλέον ως συντάκτης στην 1η σελίδα (πέθανε το 1833)
Χένρι Λίντελ, Ρόμπερτ Σκοτ
31 σελίνια και 6 πένες
Καταχωρήσεις από την 5η έκδοση του λεξικού του Πάσο, και το Griechische Etymologie του G.Curtius
Χένρι Λίντελ, Ρόμπερτ Σκοτ
Νέες καταχωρήσεις, και ενσωμάτωση καταχωρήσεων από το Greek Verbs irregular and defective (2η ε. 1866).
Χένρι Λίντελ, Ρόμπερτ Σκοτ
Μεγαλύτερες διαστάσεις σελίδων. Ενσωμάτωση καταχωρήσεων από το Index to Aristotle (Boniz 1870), Index to CIG (Roehl 1877), όροι Αττικού δικαίου. Αρκετές μετέπειτα ανατυπώσεις.
Ενσωμάτωση καταχωρήσεων από το Journal of Hellenic studies. Οι νέες καταχωρήσεις και διορθώσεις μπαίνουν ως παράρτημα.
Στιούαρτ Τζόουνς, Ρόντρικ Μακένζι
Ιατρικοί όροι, Μαθηματικοί όροι, Αστρονομία, λέξεις από παπύρους και όστρακα, λέξεις από καινή διαθήκη και βίβλο της μετάφρασης των εβδομήκοντα
Στιούαρτ Τζόουνς, Ρόντρικ Μακένζι
Σύντομα μετά τον θάνατο των Τζόουνς και Μακένζι
Αφαίρεση των παραρτημάτων σχετικά με συγγραφείς και διορθώσεις/προσθήκες και ενσωμάτωση στον ξεχωριστό τόμο του συμπληρώματος
9η (αναθεωρημένη με συμπλήρωμα)
Πίτερ Γκλέαρ, Αν Τόμσον
Μυκηναϊκές και αρκαδοκυπριακές καταχωρήσεις. Ενσωμάτωση του συμπληρώματος ως παράρτημα του κυρίως έργου. Μαζί με τις 320 σελίδες καταχωρήσεων του συμπληρώματος, το σύνολο των σελίδων είναι 2362.
Υπάρχουν 2 μικρότερες εκδόσεις του λεξικού οι οποίες παραμένουν σε κυκλοφορία.
Το 1843 όταν και έγινε αρχικά διαθέσιμο το λεξικό, εκδόθηκε παράλληλα και η επίτομη έκδοση του με τίτλο A Lexicon: Abridged from Liddell and Scott's Greek–English Lexicon, ή Little Liddell όπως έγινε γνωστό στην αγγλική γλώσσα, το οποίο επίσης επανεκδόθηκε αρκετές φορές.
Το 1889 κυκλοφόρησε μια ενδιάμεση έκδοση του λεξικού με τίτλο An Intermediate Greek–English Lexicon -αποκτώντας παράλληλα το προσωνύμιο Middle Liddle-, το οποίο βασίστηκε στην 7η έκδοση (1882) του πλήρους λεξικού. Σε σχέση με την επίτομη έκδοση η ενδιάμεση περιέχει περισσότερες καταχωρήσεις οι οποίες καλύπτουν το βασικό λεξιλόγιο της κύριας αρχαίας ελληνικής βιβλιογραφίας, καθώς και παρέχει παραπομπές συγγραφέων -χωρίς να επισημαίνει τα εδάφια- και προσφέρει περισσότερη βοήθεια με τις ανώμαλες μορφές. Στην ελληνική γλώσσα κυκλοφόρησε ως Ἐπιτομή τού Μεγάλου Λεξικού τῆς Ἐλληνικής Γλῶσσης και είναι διαθέσιμο στο διαδίκτυο.[3]
Μετά την διάθεση της 9ης έκδοσης το 1940, σύντομα μετά τον θάνατο του Στιούαρτ και του Μακένζι, ο εκδοτικός οίκος Oxford University Press ξεκίνησε να διατηρεί ένα κατάλογο προσθηκών και διορθώσεων -addenda et corrigenda- οι οποίες και διατίθονταν συνοδευτικά με το κυρίως έργο. Το 1968, οι περίπου 20.000 καταχωρήσεις αυτές ενσωματώθηκαν στον συμπληρωματικό τόμο -Supplement- του λεξικού. Τα περιεχόμενα αυτά δεν ενσωματώθηκαν ποτέ ανάμεσα στις καταχωρήσεις του κυρίως έργου, το οποίο παραμένει όπως συντάχθηκε από τους παλαιότερους συντάκτες του. Αποτελεί το προϊόν συνεργασίας πολλών συντακτών, ενώ ως επιμελητές του έργου εργάστηκαν οι Π. Γκλαίρ (P. G. W. Glare) -επιμελητής του Oxford Latin Dictionary- και από το 1988 η Ανν Τόμπσον (Anne A. Thompson).
Το συμπλήρωμα έχει την μορφή προσθηκών και διορθώσεων με παραπομπές στο κυρίως μέρος του έργου, ταξινομημένων ανά την καταχώριση που αφορούν, και με τις αντίστοιχες τυπογραφικές ενδείξεις ως προς τη φύση των αλλαγών και χρονολογία της προσθήκης ή διόρθωσης. Έως το 2016, η πιο πρόσφατη έκδοση του συμπληρώματος ήταν αυτή του 1996 η οποία αποτελείται από 320 σελίδες διορθώσεων στο κυρίως έργο και κάποιο επιπρόσθετο υλικό. Η αναθεωρημένη έκδοση του 1996 περιέχει επίσης προσθήκες σχετικά με τα κείμενα των Μυκηναϊκών επιγραφών, καθώς κατά την πρώτη έκδοση του συμπληρώματος το 1968 η αποκρυπτογράφηση της Γραμμικής Β´ (1951-1953) από τον Βέντρις θεωρήθηκε ως ακόμα αρκετά πρώιμη.
Η 9η έκδοση του λεξικού στην αγγλική γλώσσα είναι ελεύθερα διαθέσιμη από το 2007 με τα περιεχόμενα της να έχουν ψηφιοποιηθεί από το εγχείρημα του Perseus Project του πανεπιστημίου Ταφτς (με αναζήτηση λέξης ή μορφήματος) και από το ΛΟΓΕΙΟΝ του πανεπιστημίου του Σικάγο. Η ανάγνωση των καταχωρήσεων μπορεί να γίνει και χωρίς πρόσβαση στο διαδίκτυο μέσω ελεύθερα διαθέσιμων εφαρμογών οι οποίες επιτρέπουν την ανάγνωση τους σε διαφόρου είδους λειτουργικά συστήματα επιτραπέζιων και φορητών υπολογιστών[4][5][6] ή κινητών συσκευών.[7][8][9][10][11]
Μια νέα διαδικτυακή έκδοση του λεξικού έγινε διαθέσιμη το 2011 από το πρόγραμμα Thesaurus Linguae Graecae (TLG) του πανεπιστημίου της Καλιφόρνια στις ΗΠΑ, η οποία διαθέτει πολλές διορθώσεις τυπογραφικών σφαλμάτων και το κείμενο διαθέτει συνδέσμους προς τα αρχαία κείμενα και πηγές από όπου προέρχονται οι λέξεις.[12]
Οι ερμηνείες των αρχαίων ελληνικών λέξεων, «εκ της επιτεθεωρημένης και απαυξημένης εβδόμης εκδόσεως» του λεξικού, μεταφράστηκαν για πρώτη φορά στη νέα ελληνική γλώσσα από τον Ξενοφώντα Π. Μόσχο, με «τας αναγκαίας μεταβολάς, διορθώσεις και προσθήκας» από τον Μιχαήλ Κωνσταντινίδη[13] και γενική επιμέλεια του εγχειρήματος από τον εκδότη Ανέστη Κωνσταντινίδη. Το λεξικό ολοκληρώθηκε σε συνολικά οκτώ[14] (διπλούς) τόμους (με αρίθμηση Α' έως Δ΄) μεταξύ 1901 και 1906, με τίτλο Μέγα λεξικόν τῆς Ἑλληνικῆς γλώσσης. Έφερε ως εισαγωγή ειδική μελέτη του Γ.Ν. Χατζηδάκι.[15] Επανεκδόθηκε αρκετές φορές έκτοτε, ως συνολικό έργο καθώς και στην επίτομη μορφή του.[14] Συχνά συγχέεται με το Μέγα λεξικόν ὅλης τῆς Ἑλληνικῆς γλώσσης του Δημήτριου Δημητράκου.
↑ «A Greek-English Lexicon». global.oup.com. Ανακτήθηκε στις 24 Μαΐου 2016.
↑ 2,0 2,1 Liddel, H.G.· Scott, Robert (1996). Greek-English Lexicon. Οξφόρδη: Clarendon Press. σελ. 1-20. ISBN 0198642261.
↑ «Επιτομή του Μεγάλου Λεξικού της Αρχαίας Ελληνικής Γλώσσας των H.G. Liddell & R. Scott». www.greek-language.gr. Ανακτήθηκε στις 24 Μαΐου 2016.
↑ «Diogenes». Dur.ac.uk. Αρχειοθετήθηκε από το πρωτότυπο στις 22 Δεκεμβρίου 2013. Ανακτήθηκε στις 15 Απριλίου 2014.
↑ Vagrantos (10 Ιουνίου 2013). «Marcion». SourceForge. Ανακτήθηκε στις 21 Ιουνίου 2013. GNU General Public License version 2.0 (GPLv2)
↑ Konvicka, Milan. «Greek dictionary». Marcion - software to study the Gnostic scriptures. Ανακτήθηκε στις 21 Ιουνίου 2013.
↑ «Ancient Greek Lexicon & Syntax».
↑ «Lighthouse Digital Publishing». Lighthouse Digital Publishing. Ανακτήθηκε στις 15 Απριλίου 2014.
↑ Lexiphanes Αρχειοθετήθηκε 2010-02-14 στο Wayback Machine., David Finucane, iPhone Apps Αρχειοθετήθηκε 2012-03-04 στο Wayback Machine.
↑ «LSJ Greek Dictionary - Android Apps on Google Play». Market.android.com. Ανακτήθηκε στις 15 Απριλίου 2014.
↑ Complete Liddell & Scott's Lexicon with Inflections [Kindle Edition] (9η έκδοση). Lighthouse Digital Publications. 18 Μαρτίου 2012. ASIN B0092K07BQ. Ανακτήθηκε στις 15 Απριλίου 2014.
↑ «TLG: About the Liddell-Scott-Jones Lexicon». Tlg.uci.edu. Αρχειοθετήθηκε από το πρωτότυπο στις 24 Ιουλίου 2014. Ανακτήθηκε στις 15 Απριλίου 2014.
↑ Μέγα λεξικόν της Ελληνικής γλώσσης. Α΄. Αθήνα: Εκ του τυπογραφείου των καταστημάτων Ανέστη Κωνσταντινίδη. 1901. σελ. B (Πρόλογος).
↑ 14,0 14,1 «BiblioNet - (αναζήτηση προσώπου=Liddell, Henry G.)». biblionet.gr. Ανακτήθηκε στις 24 Μαΐου 2016.
↑ Βλ. Μέγα λεξικόν της Ελληνικής γλώσσης, Α΄, σελ. α΄-η΄, «Σύντομος επιθεώρησις της ιστορίας της Ελληνικής γλώσσης».
Επίσημη ιστοσελίδα της τρέχουσας αγγλικής έντυπης έκδοσης
lsj.gr αγγλική και ελληνική έκδοση σε περιβάλλον wiki. Επιπλέον, παρέχονται αποδόσεις αρχαιοελληνικών όρων σε γαλλικά, ισπανικά, ρωσικά, ολλανδικά καθώς και λατινικά λεξικά.